22/10/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 249/2011

Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Hidroeléctrica de Laracha, S. L. Enderezo Social: avda. de Arteixo, 19 1° D, 15005 — A Coruña. Denominación: Reforma do C. T. A Cheda e nova saída da liña I. Situación: Concello da Laracha. Características Técnicas: Liña eléctrica de media tensión subterránea a 15/20 kV, cunha lonxitude de 0,048 km, coa orixe e final na actual liña IV (expediente 208/2006) entre os CTs rúa Santiago e 3ª Travesía Dr. López Astray, unha vez entre e sala do centro de transformación proxectado, en condutor RHZ1-OL (3x1x150 mm2 Al). Liña eléctrica de media tensión subterránea a 15/20 kV, cunha lonxitude de 0,582 km, coa orixe na actual cela de liña centro de reparto de CM Cillobre (expediente 316/2003) e final no paso aéreo subterráneo a realizar no apoio n° 5 proxectado a intercalar na L. M. T. Cillobre-Centulles-Xesta-Montemaior e Ferreixeiras (expediente 50.422), unha vez entre e sala do centro de transformación proxectado, en condutor RHZ1-OL (3x1x150 mm2 Al). Centro de transformación prefabricado, cunha potencia de 250 kVA. relación de transformación de 15.000/400-230 V.4L+1 P. Procedese a desmantelar o actual centro de transformación A Cheda. Rede de baixa tensión subterránea de 0,044 km coa orixe no novo C. T. Cheda, en condutor RV. Rede de baixa tensión aérea de 0,126 km, desde o apoio n° 1 proxectado ás actuais saídas de B. T., en condutor RZ. Resultan os seguintes feitos: Primeiro.- Con data 8 de agosto de 2011, a empresa Hidroeléctrica de Laracha, S. L., solicita a autorización administrativa, a aprobación de proxecto de execución e a declaración de utilidade pública, en concreto, para a instalación eléctrica Reforma do C. T. A Cheda e nova saída da liña I. Segundo.- O proxecto someteuse a información pública para os efectos previstos na Lei 54/19997, do 27 de novembro, do sector eléctrico e no Real Decreto 1955/2000, do 1 de decembro, mediante resolución desta Xefatura Territorial do 25 de agosto de 2011. Esta resolución foi publicada no diario La Voz de Galicia do 13 de setembro de 2011, no BOP da Coruña do 12 de setembro e no DOG do 29 de setembro e no taboleiro de anuncios do concello da Laracha. Con esta resolución inseríase a relación de bens e dereitos afectados. Así mesmo, practicouse notificación individual aos interesados incluidos na referida relación de bens e dereitos afectados. Terceiro.- Enviáronselles separatas relativas ao proxecto aos diferentes organismos afectados e cumpríronse os tramites ordenados no titulo VII do Real Decreto 1955/2000, do 1 de decembro Cuarto.- Durante o trámite de información pública presentáronse as seguintes alegacións: Don Raj Kumar Bougrain Figuereo e Dona Sua Sander Botana como herdeiros de Ji Gomez Lechon Eyegue propietaria do predio n° 1. manifestan a súa oposición a instalación do centro de transformación no lugar proxectado, indicando que limita as posibilidades de urbanización e reduce considerablemente o valor da finca, propoñen outro emprazamento dentro da súa finca, desprazando uns metros, causando moitos menos prexuízos a súa propiedade. Dona Mª Jesús Rodríguez Varela presenta dous escritos firmado polos veciños da zona en onde se pretende colocar o Transformador a Cheda, manifestando a súa desconformidade coa ubicación pretendida. Don Jorge Nestor Vicente Diego Khachatryan Zeaje e Don Jon Erramun Fangueiro El Hajjami, e Rode Armenio Ciurariu Calveras, como afectados pola proximidade a instalación do centro de transformación, opóñense a realización da instalación na ubicación solicitada, dado que existe na mesma parcela, e a maior distancia das vivendas, unha mellor ubicación para o mesmo. Entenden que deben prevalecer os dereitos colectivos dos afectados sobre o económico da empresa, non comparable coas molestias e resgos dos ruidos, altos campos magnéticos, maior probabilidade de raios e resgo de incendios no mesmo. Ademais, non lles parece lóxica a ubicación posto que existe a unha distancia próxima unha parada de autobús escolar. Quinto.- Destas alegacións deuse traslado a empresa promotora quen contestou en tempo e forma. Fundamentos de dereito. Primeiro.- A Consellería de Economía e Industria é a competente para resolver este procedemento, con fundamento no Decreto 79/2009, de 19 de abril, polo que se establece a estrutura orgánica da Xunta de Galicia, e no Decreto 83/2009, de 21 de abril, polo que se fixa a estrutura orgánica dos departamentos da Xunta de Galicia, en relación co artigo 39 del Decreto 324/2009, de 11 de xuño, polo que se establece a estrutura orgánica da Consellería de Economía e Industria, que atribúe á Xefatura Territorial da Consellería de Economía e Industria de A Coruña a dirección, coordinación, planificación, execución, seguimento e control das competencias e cantas outras funcións lles sexan expresamente atribuídas ou delegadas en materia de industria, seguridade industrial, enerxía e minas, e polo Decreto 36/2001, de 25 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia. Segundo.-No expediente cumpríronse os trámites que sinala o artigo 53 da citada Lei 54/1997, e os regulamentos ordenados no Título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Terceiro: Á vista das alegacións presentadas, da contestación pola empresa promotora e do resto da documentación existente no expediente, cumpre sinalar: O artigo 52 da lei 54/1997, de 27 de novembro, do Sector Eléctrico se declaran de utilidade pública as instalacións eléctricas de xeración, transporte e distribución de enerxía eléctrica ós efectos de expropiación forzosa dos bens e dereitos necesarios para su establecemento e da imposición e exercicio da servidume de paso. Para determinar con exactitude a parte dos predios afectados, as titularidades dos mesmos, a cuantificación das afeccións ou os cultivos existentes, indicar que conforme recolle o artigo 52 da Lei do 16 de decembro de 1954 sobre expropiación forzosa no momento do levantamento da acta faranse constar todas as manifestacións e datos que aporten uns e outros e que sexan útiles para determina-los dereitos afectados, seus titulares, ou valor daqueles ou os determinantes da rápida ocupación. Así mesmo, cabe sinalar que o artigo 54 da Lei 54/1997 estable, a declaración de utilidade pública levará implícita en todo caso a necesidade de ocupación dos bens ou de adquisicións dos dereitos afectados e implicará a urxente ocupación ós efectos do artigo 52 de la Lei de Expropiación Forzosa. En relación a ubicación proposta por Don Raj Kumar Bougrain Figuereo e Dona Maria Aguas Nuria Milagros Kiani Farinos como herdeiros de Mercedes Varela indicar que conforme establece o artigo 162 do Real Decreto 1955/2001, de 1 de decembro, unha vez establecida a servidume o dono poderá solicitar o cambio do trazado da liña, se non existen dificultades técnicas, correndo a súa costa os gastos da variación, incluíndose en ditos gastos os prexuízos ocasionados Toda vez que se efectuou visita a o lugar e comprobados os planos parcelarios non se aprecian prohibicións na imposición das servidumes solicitadas, e xunto ao anteriormente exposto se entende que procede desestimar a totalidade das alegacións formuladas. De acordo co que antecede e no exercicio das competencias atribuídas Autorizar, aprobar o proxecto de execución e declarar de utilidade publicas en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos Regulamentos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta Resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderase interpoñer recurso de alzada ante o Conselleiro de Economía e Industria no prazo de un mes contado a partir do día seguinte ó da notificación desta resolución; tamén poderá interpoñer calquera outro recurso que estime pertinente o seu dereito. A Coruña, 4 de outubro de 2012 Susana Vázquez Romero Xefa territorial da Coruña